दिल बेचारा

दिल बेचारा एक बॉलीवुड फिल्म है जिसका निर्देशन मुकेश छाबरा ने किया है। जॉन ग्रीन के २०१२ के उपन्यास  द फॉल्ट इन ऑउर स्टार्स पर आधारित यह फिल्म, इसके मुख्य अभिनेता सुशांत सिंह राजपूत की आखिरी फिल्म है, जिनका निधन १४ जून २०२० को, इस फ़िल्म के रिलीज़ के पहले ही हो गया था। प्रोडक्शन में देरी और फिर भारत में COVID-19 महामारी के कारण फिल्म की रिलीज़ को कई बार टाल दिया गया। यह 24 जुलाई 2020 को डिज्नी+ हॉटस्टार पर रिलीज़ हुई है।

कथानक
किज़्ज़ी बासु थाइरोइड कैंसर से पीड़ित है। इसी दौरान उसकी मुलाक़ात एमानुएल राजकुमार जूनियर उर्फ़ मैनी से होती है जिसे बोन कैंसर हो चुका होता है और फिलहाल सुधार की स्थिति में है। किज़्ज़ी शुरुआत में उससे दूरी बनाती है पर धीरे धीरे उनकी दोस्ती प्यार में बदल जाती है। वहीं किज़्ज़ी की हालत बिगड़ने पर वह और मैनी  उसकी आखरी इच्छा पूरी करने पेरिस जाते हैं।

कलाकार
सुशांत सिंह राजपूत - एमैनुएल राजकुमार जूनियर उर्फ़ मैनी
संजना सांघी - किज्ज़ी बासु 
सैफ अली खान - अभिमन्यु वीर
स्वास्तिका मुखर्जी - किज्ज़ी की मां
सास्वत चटर्जी - किज़्ज़ी के पिता
साहिल वैद - जेपी
मिलिंद गुनाजी
जावेद जाफ़री

निर्माण
फिल्म को अक्टूबर 2017 में घोषित किया था। फिल्म को शुरुआत में किज़्ज़ी और मैनी नाम दिया गया, पर फरवरी 2019 में, फिल्म के एक गीत से प्रेरित होकर इसे बदलकर दिल बेचारा कर दिया गया। 

फिल्म की शूटिंग 9 जुलाई 2018 को जमशेदपुर, झारखण्ड में शुरू हुई। इसके कुछ हिस्से पेरिस में भी फिल्माए गए।

संगीत
फ़िल्म के सभी गीत ए. आर. रहमान द्वारा संगीतबद्ध हैं तथा इसके गीत अमिताभ भट्टाचार्य ने लिखे हैं। फ़िल्म का शीर्षक गीत ए.आर. रहमान द्वारा गाया गया है। फ़िल्म के संगीत अधिकार सोनी म्यूजिक के पास हैं। संगीत एल्बम को 10 जुलाई को रिलीज़ किया गया।

रिलीज़
फ़िल्म का ट्रेलर फॉक्स स्टार स्टूडियो द्वारा 6 जुलाई 2020 को रिलीज़ किया गया।

संदर्भ

बाहरी कड़ियाँ
 
 दिल बेचारा बॉलीवुड हँगामा पर

2020 में बनी हिन्दी फ़िल्म